Erik Eiegod fremla sine to ønsker for paven, opprettelsen av et dansk erkebispedømme og helgenkåring av halvbroren Knut. Etter lengre forhandlinger gikk Paschalis II med på å helgenkåre kong Knut, og relikviene hans ble skrinlagt i Sankt Knuds kirke under en stor fest i Odense 19. april 1100. Kong Erik inviterte engelske benediktinermunker fra Evesham-klosteret i Worcestershire til å stå for helgendyrkelsen.